DC Universe (elokuvasarja)

**DC Universe** (**DCU**) on DC Comicsin sarjakuvissa esiintyviin hahmoihin perustuva multiamediasarja ja jaettu universumi, joka perustuu DC Comicsin sarjakuvahahmoihin. Sen loivat James Gunn ja Peter Safran, DC Studiosin uudet toimitusjohtajat. Se toimii osittaisena uudelleenkäynnistyksenä DC Extended Universelle (DCEU). Osa DCEU:n näyttelijöistä ja juonielementeistä on osa myös DCU:ta, mutta loput on korvattu kokonaan uusilla. DCU koostuu sekä näytellyistä elokuvista, näytellyistä televisiosarjoista, animaatiosarjoista että videopeleistä. Muut DC-elokuvat ja televisiosarjat, jotka eivät sijoitu samaan jatkumoon, on brändätty nimelle **DC Elseworlds**.

Kun Discovery Inc. ja WarnerMedia yhdistyivät Warner Bros. Discoveryksi (WBD), toimitusjohtaja David Zaslav päätti aloittaa DC-mediasarjan kokonaan alusta joidenkin DCEU-elokuvien negatiivisen vastaanoton jälkeen. Gunn ja Safran nimitettiin DC Filmsin korvaajaksi perustetun DC Studiosin toimitusjohtajiksi marraskuussa 2022. He olivat aiemmin olleet mukana työstämässä DCEU-elokuvaa *[[The Suicide Squad: Suicide Mission]]* (2021) ja sen spin-off -sarjaa *[[Peacemaker (televisiosarja)|Peacemaker]]* (2022–). He palkkasivat joukon käsikirjoittajia työstämään uutta DC-elokuvajatkumoa, johon kuuluisi sekä tunnettuja että vähemmän tunnettuja hahmoja. Osa DCEU-projekteista hylättiin kokonaan uuden jatkumon luomiseksi, mutta osa niistä (kuten *Peacemaker*) jatkuisi yhä osana DCU:ta. Gunn ja Safran päättivät keskittyä enemmän yhtenäisen tarinan muodostamiseen, sen sijaan, että pakottaisivat luojat viimeistelemään projektinsa tiettyihin ensi-iltapäivämääriin mennessä.

DCU:n tarina jakautuu useisiin eri lukuihin, joista ensimmäinen ”Gods and Monsters” alkoi animaatiosarjan *[[Creature Commandos (animaatiosarja)|Creature Commandos]]* (2024–) myötä. Elokuvien puolelta ”Gods and Monsters” alkoi elokuvalla *[[Superman (vuoden 2025 elokuva)|Superman]]* (2025), jota Gunn ja Safran pitivät DCU:n todellisena alkuna.

## Elokuvat

### ''Superman'' (2025)

Elokuva ei ole alkuperätarina, mutta keskittyy nuoreen Kal-Eliin / Clark Kentiin / Teräsmieheen, joka työskentelee Lois Lanen ohella *Daily Planetin* toimittajana, ja yrittää samalla löytää tasapainon kryptonilaisen perimänsä sekä Smallvillessä, Kansasissa, asuvan ihmisperheensä välillä. Safran kuvailee elokuvan Teräsmiestä ”totuuden, oikeudenmukaisuuden ja amerikkalaisen tavan ruumiillistumaksi, joka tuo lempeyttä sinne, missä sitä pidetään vanhanaikaisena”.

Marraskuussa 2022, tullessaan nimitetyksi toiseksi DC Studiosin uusista toimitusjohtajista, Gunn oli käsikirjoittamassa uutta DC-elokuvaa. Joulukuussa, hän paljasti keskittyvänsä ensisijaisesti Teräsmieheen, kunnes hän lopulta vahvisti olevansa uuden Teräsmies-elokuvan käsikirjoittaja. Kun hän ja Safran esittelivät tammikuussa 2023 DCU:n ensimmäiset projektit, elokuvan viralliseksi nimeksi paljastettiin *Superman: Legacy*, ja sen ensi-iltapäivämääräksi paljastettiin 11. heinäkuuta 2025. Gunn sanoi elokuvan saavan inspiraationsa Grant Morrisonin ja Frank Quitelyn sarjakuvasta *All-Star Superman* (2005–2008). Gunn vahvisti maaliskuussa 2023, että käsikirjoittamisen lisäksi myös ohjaa kyseisen elokuvan. Kesäkuussa 2023, David Corenswet valittiin näyttelemään Teräsmiestä, ja Rachel Brosnahan valittiin näyttelemään Lois Lanea. Elokuvan nimi lyhennettiin *Supermaniksi* samalla, kun kuvaukset aloitettiin helmikuun 2024 lopulla, Trilith Studiosin tiloissa, Atlantassa. Kuvaukset saatiin päätökseen 30. heinäkuuta. Gunn ja Safran pitävät elokuvaa DCU:n todellisena alkuna. *Superman* julkaistiin maailmanlaajuisesti TLC Chinese Theatressa 7. heinäkuuta 2025, ja Pohjois-Amerikassa 11. heinäkuuta 2025.

*Supermanin* tapahtumat sijoittuvat animaatiosarjan *[[Creature Commandos (animaatiosarja)|Creature Commandos]]* (2024–25) jälkeen, Frank Grillon palatessa näyttelemään Rick Flag Sr.:ia María Gabriela de Faría näyttelee Angela Spicaa / The Engineeriä, yhtä The Authorityn jäsenistä, ennen esiintymistään ryhmän omassa elokuvassa, ja Milly Alcock teki camoesiintymisen Kara Zor-Elinä / Terästyttönä, ennen hahmonsa omaa elokuvaa. Elokuvassa esitellään muitakin supersankareita, kuten Guy Gardner, yksi Vihreistä Lyhdyistä, jota näyttelee Nathan Fillion, joka näytteli aiemmin Cory Pitzneriä / T.D.K.:ta (The Detachable Kid) *The Suicide Squad: Suicide Missionissä*.

### ''Supergirl'' (2026)

Gunn kuvailee elokuvaa ”eeppiseksi scifi-elokuvaksi”, jossa Kara Zor-El / Terästyttö kasvoi tuhoutuneen kotiplaneettansa Kryptonin jäänteillä ja näki kaikkien ympärillään olevien kuolevan, samaan aikaan kun hänen serkkunsa Teräsmies eli onnellisena Maassa ihmisten kasvattamana.

Kun Gunn ja Safran esittelivät tammikuussa 2023 DCU:n ensimmäiset projektit, he paljastivat, että niiden joukossa olisi sovitus Tom Kingin ja Bilquis Evelyn sarjakuvaminisarjasta **'. Marraskuussa 2023, [[Ana Nogueira]] palkattiin käsikirjoittamaan elokuva, ja Milly Alcock valittiin tammikuun 2024 lopulla Terästytön näyttelijäksi, kun hahmon paljastettiin tekevän ensiesiintymisensä ''Supermanissä''. [[Craig Gillespie]] osallistui neuvotteluihin elokuvan ohjaamisesta huhtikuussa 2024, ja hänen valintansa ohjaajaksi vahvistettiin seuraavan kuukauden aikana. Kuvaukset alkoivat tammikuussa 2025, ja päättyivät toukokuussa, sijoittuen Warner Bros. Studiosin tiloihin, [[Leavesden]]iin, sekä [[Lontoo]]seen ja [[Islanti]]in. Elokuvan nimi lyhennettiin kesäkuussa 2025 muotoon ''Supergirl''.  ''Supergirl'' tulee saamaan ensi-iltansa 26. kesäkuuta 2026.

[[Jason Momoa]], joka näytteli aiemmin DCEU:n elokuvissa [[Vesimies (sarjakuvahahmo)|Arthur Curryä / Vesimiestä]], näyttelee elokuvassa [[Lobo (sarjakuvahahmo)|Loboa]].

=== ''Clayface'' (2026) ===

Kauhuelokuva [[B-elokuva|B-elokuva]]näyttelijästä, joka käyttää tuntematonta ainetta uralleen sopivan ulkomuodon säilyttämiseksi, mutta muuttuu pelkästä savesta koostuvaksi olennoksi.

Maaliskuussa 2023, [[Mike Flanagan]] ja toverinsa [[Intrepid Pictures]]ista, Trevor Macy, esittelivät Gunnille ja Safranille ideansa [[Savinaama]]an keskittyvästä elokuvsta, jossa hahmo ei olisi roisto, kuten sarjakuvissa yleensä. Siihen aikaan ei ollut vielä varmaa olisiko elokuva osa DCU:ta vai olisiko se erillinen Elseworlds-elokuva; hahmon odotettiin esiintyvän myös [[Matt Reeves]]in ''[[The Batman: Part II]]:ssa'' (2027). Joulukuussa 2024, DC Studios päätti, että elokuva etenisi tuotantoon osana DCU:ta, Flanaganin tekemän käsikirjoituksen pohjalta. Safran vertasi elokuvan tyyliä 1986 elokuvaan ''[[Kärpänen (vuoden 1986 elokuva)|Kärpänen]]''. Reevesin vahvistettiin osallistuvan yhdessä Lynn Harrisin kanssa, yhtiönsä 6th & Idaho Productionsin kautta, mutta Flanagan ei voinut itse ohjata elokuvaa, koska oli jo kiireinen työstäessään ''[[The Exorcist (vuoden 2026 elokuva)|The Exorcistia]]'' (2026) ja ''[[Carrie (televisiosarja|Carrie]]''-televisiosarjaa. Helmikuussa 2025 vahvistettiin, ettei ''Creature Commandosissa'' tai Elseworlds-animaatiosarjassa ''[[Harley Quinn (animaatiosarja)|Harley Quinn]]'' (2019–) hahmoa ääninäytellyt [[Alan Tudyk]] tule palaamaan rooliinsa. Samoihin aikoihin, [[James Watkins (ohjaaja)|James Watkins]] palkattiin ohjaamaan elokuva, [[Hossein Amini]] palkattiin toukokuussa tekemään uusi käsikirjoitus, ja [[Tom Rhys Harries]] valittiin kesäkuussa Savinaaman näyttelijäksi. Kuvaukset alkoivat [[Liverpool]]issa, Englannissa, elokuun 2025 lopulla, ja kestivät marraskuun alkuun asti. ''Clayface'' tulee saamaan ensi-iltansa 11. syyskuuta 2026.

=== ''Man of Tomorrow'' (2027) ===
Teräsmies ja [[Lex Luthor]] joutuvat tekemään yhteistyötä päihittääkseen ”vieläkin suuremman vihollisen”, [[Brainiac]]in. Gunnin mukaan Teräsmiehen ja Luthorin yhteistyö olisi kuitenkin elokuvassa odotettua monimutkaisempi tapaus.

Kesäkuussa 2025, Gunn kertoi alkaneensa käsikirjoittaa elokuvaa, joka ei varsinaisesti olisi ''Supermanin'' jatko-osa, mutta jossa Teräsmiehellä olisi merkittävä rooli. Corenswetille ja Brosnahanille oli laadittu mielipidesopimukset mahdollista jatko-osaa varten, mutta ''Supermanin'' julkaisun aikoihin ei odotettu vielä välitöntä ilmoitusta jatko-osan tekemisestä. Elokuussa, Zaslav vahvisti Gunnin ohjaavan ja käsikirjoittavan seuraavaa ”Teräsperheeseen” keskittyvää elokuvaa, minkä alustavan käsikirjoitusluonnoksen Gunn kertoi jo saaneensa valmiiksi. Hän kuvaili sitä ”Teräsmies-saagan” seuraavaksi tarinaksi, ja toivoi elokuvan voivan pian edetä tuotantoon. Syyskuussa, Gunn paljasti elokuvan virallisen nimen olevan ''Man of Tomorrow'', ja että se tulisi saamaan ensi-iltansa 9. heinäkuuta 2027.

''Man of Tomorrow''’n tapahtumat sijoittuvat suoraan ''[[Peacemaker (televisiosarja)|Peacemakerin]]'' toisen tuotantokauden (2025) tapahtumien jälkeen.

=== ''The Authority'' ===
Gunn kuvaili [[The Authority]]a supersankariryhmäksi, joka uskoi ”maailman olevan täysin rikkinäinen. Ja että ainoa keino korjata se olisi ottaa ohjaat omiin käsiin, vaikka se tarkoittaisi ihmisten tappamista, valtionpäämiesten tuhoamista tai hallitusten vaihtamista”. Safran vertasi kyseisen ryhmän supersankareita [[Jack Nicholson]]in näyttelemään eversti Nathan R. Jessepiin elokuvasta ''[[Kunnian miehiä]]'' (1992).

Kun Gunn ja Safran esittelivät tammikuussa 2023 DCU:n ensimmäiset projektit, he paljastivat, että niihin kuuluisi myös elokuva The Authoritystä, jonka [[Warren Ellis]] ja [[Bryan Hitch]] loivat alun perin [[WildStorm]]-kustantamolle, mutta josta tuli muiden WildStormin hahmojen tavoin osa DC-jatkumoa vuonna 2011. Gunn ja Safran päättivät tuoda WildStormin hahmot osaksi DC Universea, alkaen The Authoritysta. María Gabriela de Faría valittiin marraskuussa 2023 näyttelemään Angela Spicaa / The Engineeriä, kun hahmon paljastettiin tekevän ensiesiintymisensä ''Supermanissä''.

Gunn sanoi, että elokuvassa tulisi olemaan myös yhteyksiä Teräsmieheen.

=== ''The Brave and the Bold'' ===
Elokuva tutkii sekä [[Batman|Bruce Wayneä / Batmaniä]] että muita ”Lepakkoperheen” jäseniä, kuten Brucen pojan, [[Damian Wayne]]n, versiota [[Robin (sarjakuvahahmo)|Robinista]]. Gunnin mukaan elokuva olisi Batmanistä ja Robinista kertova ”epätavallinen isä ja poika -tarina”.

Kun Gunn ja Safran esittelivät tammikuussa 2023 DCU:n ensimmäiset projektit, he paljastivat, että ''The Brave and the Bold'' tulisi esittelemään DCU:n version Batmanistä. Gunn sanoi elokuvan saavan inspiraationsa Grant Morrisonin Batman-sarjakuvista vuosilta 2006–2013. Joulukuussa 2022 vahvistettiin, että DCEU:ssa Batmaniä näytellyt [[Ben Affleck]] ei enää jatkaisi hahmon näyttelijänä, ja että [[Matt Reeves]]in ohjaamien elokuvien versio jatkuisi erillään DCU:sta, osana DC Elseworldsiä. DCEU-elokuvan ''[[The Flash (elokuva)|The Flash]]'' (2023) ohjaajana aiemmin toiminut [[Andrés Muschietti|Andy Muschietti]] palkattiin ''The Brave and the Boldin'' ohjaajaksi kesäkuussa 2023, [[Barbara Muschietti]]n tuopttaessa elokuvan yhdessä Gunnin ja Safranin kanssa. Elokuvan tuotanto kuitenkin viivästyi joulukuussa 2024, Muschiettin muiden velvollisuuksien vuoksi, ja koska DC Studios halusi varmistaa, ettei elokuvan julkaisu asettuisi liian lähelle Reevesin ''The Batman: Part II:n'' ensi-iltaa. Helmikuussa 2025, elokuvalle oli jo palkattu käsikirjoittaja, joka työskenteli aktiivisesti Gunnin kanssa. Muschietti itse ei kuitenkaan ollut vielä aktiivisesti mukana projektissa, mutta Safran sanoi esittelevänsä käsikirjoituksen hänelle, kun se olisi valmis.

=== ''Swamp Thing'' ===
[[Rämeen olento|Rämeen olennon]] alkuperästä kertova kauhuelokuva.

Joulukuussa 2022, [[James Mangold]]in kerrottiin olevan kiinnostunut Rämeen olento -elokuvan ohjaamisesta osaksi DCU:ta. Kun Gunn ja Safran esittelivät tammikuussa 2023 DCU:n ensimmäiset projektit, uuden Rämeen olento -elokuvan paljastettiin olevan yksi niistä. Gunn sanoi elokuvan saavan inspiraationsa [[Alan Moore]]n ''The Saga of the Swamp Thing'' -sarjakuvista vuosilta 1984–1985. Pian Mangoldin vahvistettiin osallistuneen neuvotteluihin elokuvan ohjaamisesta ja käsikirjoittamisesta, mutta hänen ei odotettu aloittavan elokuvaa ennen hän saisi valmiiksi työnsä ''[[Indiana Jones and the Dial of Destiny]]n'' (2023) sekä ''[[A Complete Unknown]]in'' (2024) parissa. Mangoldin palkkaaminen ohjaajaksi vahvistui huhtikuussa, kun hän oli aloitanut käsikirjoittamisen. Hän teki samaan aikaan myös uutta ''[[Tähtien sota]]'' -elokuvaa, mutta ei ollut varmaa, kumpi etenisi tuotantoon ensin. Gunn itse kuvaili ''Swamp Thingiä'' Mangoldin intohimoprojektiksi.

Vaikka projekti olisi tarinaltaan synkempi, Gunn ja Safran pyrkivät siihen, että Rämeen olennon tarina olisi yhteydessä muihinkin DCU:n tarinoihin.

=== Nimetön Ihmenainen-elokuva ===
Kesäkuussa 2025, Gunn paljasti, että [[Ihmenainen|Ihmenaiseen]] keskittyvä ja televisiosarja ''Paradise Lostista'' erillinen elokuvaprojekti oli tekeillä. Ana Nogueiran paljastettiin seuraavan kuukauden aikana työstävän elokuvalle käsikirjoitusta.

== Televisiosarjat ==


=== ''Creature Commandos'' (2024–) ===

[[Amanda Waller]] kokoaa hirviöistä koostuvan black ops -ryhmän, johon kuuluvat [[Rick Flag|Rick Flag Sr.]], Nina Mazursky, [[Tohtori Fostori]], [[Frankenstein (DC Comics)|Eric Frankenstein]] ja [[Frankensteinin morsian (sarjakuvahahmo)|Frankensteinin morsian]], [[G.I. Robot]] ja [[Kärppä (DC Comics)|Kärppä]].

Tammikuussa 2023 Gunn paljasti käsikirjoittavansa uutta televisiosarjaa DCU:hun. Kun hän ja Safran esittelivät tammikuussa 2023 DCU:n ensimmäiset projektit, ''Creature Commandos'' esiltetiin niistä ensimmäisenä. Sen on tarkoitus olla [[Max (suoratoistopalvelu)|Max]]-alkuperäissarja [[DC Comics]]in sarjakuvissa esiintyvästä [[Creature Commandos|samannimisestä hirviöryhmästä]]. [[Warner Bros. Animation]] osallistui sarjan tuottamiseen, [[Dean Lorey]]n toimiessa showrunnerina ja [[Yves Bigerel|Yves ”Balak” Bigerel]] johtaessa sarjan ohjaajien tiimiä. Gunn oli jo käsikirjoittanut sille seitsemän jaksoa ja sarjan tuotanto oli myös ehditty jo aloittaa. Sarjan ensimmäinen tuotantokausi koostuu seitsemästä jaksosta, joista kaksi ensimmäistä julkaistiin 5. joulukuuta 2024 ja loput viikottain 9. tammikuuta 2025 asti.

Waller, Weasel ja Flagin poika [[Rick Flag|Rick Flag Jr.]] esiteltiin aiemmin ''The Suicide Squad: Suicide Missionissä''. [[Viola Davis]], [[Steve Agee]] ja [[Sean Gunn]] palaavat kyseisestä elokuvasta sekä ''Peacemakeristä'' ääninäyttelemään Amanada Walleria, John Economosia ja Kärppää. Lisäksi Gunn ääninäyttelee sarjassa myös G.I. Robotia. Sarjan muiden päähenkilöiden ääninäyttelijät paljastettiin huhtikuussa 2023. [[Frank Grillo]] ääninäyttelee Rick Flag Sr.:ia, [[Indira Varma]] Frankensteinin morsianta, [[Zoë Chao]] Nina Mazurskya, [[Alan Tudyk]] Tohtori Fosforia, [[David Harbour]] Eric Frankensteinia, ja [[Marija Bakalova|Maria Bakalova]] prinsessa Ilana Rostovicia.

=== ''Peacemaker'' kausi 2 (2025) ===

[[HBO Max]] paljasti helmikuussa 2022, että ''Peacemakerille'' oli tekeillä toinen tuotantokausi, ja että Gunn tulisi käsikirjoittamaan ja ohjaaman kaikki sen jaksot. Helmikuussa 2023, Gunn vahvisti jatkavansa työtä tuotantokauden parissa, kun ''Waller'' saataisiin valmiiksi. ja että tuotantokausi tulisi olemaan hänen seuraava projektinsa ''Supermanin'' jälkeen. Gunn vahvisti lokakuussa , when he confirmed that it would take place in the DCU continuity. Maaliskuussa 2024, hän paljasti, että ''Wallerin'' julkaisu oli siirretty myöhemmäksi ja että ''Peacemakerin'' toinen tuotantokausi tuotettaisiin ensin. Kuvausten suunniteltiin alkavan myöhemmin saman vuoden aikana, kun ''Supermanin'' kuvaukset olivat yhä käynnissä. Se tarkoitti myös sitä, ettei Gunn ohjaisi tältä tuotantokaudelta kaikkia jaksoja itse. Kuvauksia tehtiin jo ennakkoon huhtikuussa 2024, ennen kuin varsinaiset kuvaukset toteutettiin kesä-marraskuussa 2024. Tuotantokausi koostuu kahdeksasta jaksosta, joista ensimmäinen julkaistiin 21. elokuuta 2025 ja loput viikottain 9. lokakuuta 2025 asti.

Tuotantokauden tapahtumat sijoittuvat ''Creature Commandosin'' tapahtumien jälkeen, sekä kuukausi ''Supermanin'' tapahtumien jälkeen. Frank Grillon palatessa näyttelemään Rick Flag Sr.:iä, sekä [[Isabela Merced]]in, Nathan Fillionin ja Sean Gunnin palatessa ''Supermanistä'' näyttelemään [[Haukkatyttö|Kendra Saundersia / Haukkatyttöä]], Guy Gardneria ja [[Maxwell Lord]]ia, jolloin myös [[Oikeuden Puolustajat|Oikeuden Puolustajien]] esiintyminen ensimmäisellä tuotantokaudella [[Retcon|muutettiin juonellisesti]] Oikeusjengin, Teräsmiehen ja Terästytön esiintymiseksi. Gunn selitti, että tuotantokauden juoni toimi jatkona ''Supermanin'' tapahtumille, ja sisälsi merkittäviä viittauksia DCU:n suurempaan kokonaistarinaan.

=== ''Lanterns'' ===

[[Vihreä Lyhty (Hal Jordan)|Hal Jordan]] ja [[Vihreä Lyhty (John Stewart)|John Stewart]], kaksi [[Vihreä Lyhty|Vihreää Lyhtyä]] (galaksinvälisiä sankareita, jotka saavat yliluonnollisia voimia vihreistä sormuksista) tutkivat outoa Maassa tapahtuvaa ilmiötä.

Gunn vahvisti joulukuussa 2022, että Vihreät Lyhdyt tulisivat olemaan merkittävä osa uutta DCU:ta. Kun hän ja Safran esittelivät tammikuussa 2023 DCU:n ensimmäiset projektit, he paljastivat ''Lanternsin'' olevan yksi niistä. Se olisi uusi versio pitkään suunnitteilla olevasta Vihreään Lyhtyyn keskittyvästä televisiosarjasta. Safran kertoi, että sarja tulisi olemaan Maahan sijoittuva etsivätarina, joka tulisi olemaan ”valtava HBO-laatuinen" ja ''[[True Detective]]n'' (2014–) tyylinen sarja. Chris Mundy, Tom King, ja [[Damon Lindelof]] kirjoittivat sarjan pilottijakson, ja Mundy toimii myös sarjan showrunnerina. Sarja koostuu kahdeksasta jaksosta, jotka tullaan esittämään [[HBO|HBO:lla]]. Lokakuussa 2024, [[Kyle Chandler]] ja [[Aaron Pierre ]] valittiin näyttelemään Hal Jordania ja John Stewartia, kun taas [[James Hawes]] palkattiin ohjaamaan sarjan kaksi ensimmäistä jaksoa. Kuvaukset alkoivat Los Angelesissa helmikuussa 2025. ''Lanterns'' tullaan esittämään vuoden 2026 alussa.

Safran kertoi, että Jordanin ja Stewartin tutkima mysteeri tulisi johtamaan myös DCU:n päätarinaan.

=== ''Booster Gold'' ===
[[Booster Gold|Mike Carter / Booster Gold]] on 2400-luvulta kotoisin oleva maineensa menettänyt entinen jalkapalloilija, joka matkustaa ajassa taaksepäin ja käyttää tulevaisuuden teknologiaa toimiakseen supersankarina.

Kun Gunn ja Safran esittelivät tammikuussa 2023 DCU:n ensimmäiset projektit, he kuvailivat sarjaa komediallisemmaksi kuin muut DCU-projektit. Eräs showrunner oli osoittanut kiinnostusta projektiin, mutta kieltäytynyt tarjouksesta helmikuussa 2025. Heinäkuussa 2025, [[David Jenkins (käsikirjoittaja)|David Jenkins]] palkattiin pilottijakson käsikirjoittajaksi, sekä myös toimimaan sarjan showrunnerina, mikäli se tilattaisiin kokopitkänä sarjana. Ennen Jenkinsiä, sarjan parissa oli työskennellyt [[Danny McBride]].

=== ''Waller'' ===
''Waller'' jatkaa Amanda Wallerin ja Tiimi Rauhantekijän tarinaa.

Toukokuussa 2022, ''Peacemakerille'' Christal Henry alkoi käsikirjoittaa Amanda Walleriin keskittyvää spin-off -sarjaa, jossa hän itse olisi yhtenä vastaavana tuottajana Gunnin ja Safranin ohella. Kun Gunn ja Safran esittelivät tammikuussa 2023 DCU:n ensimmäiset projektit, ''Waller'' esiteltiin sarjana, jonka juoni olisi jatkoa ''Peacemakerin'' ensimmäiselle tuotantokaudelle, koska Gunn oli viivästyttänyt ''Peackemakerin'' toista tuotantokautta keskittyäkseen muihin DCU-projekteihin. Henry ja [[Jeremy Carver]] tulisivat yhdessä toimimaan ''Wallerin'' showrunnereina, Viola Davisin palatessa ''Peacemakeristä'' ja DCEU:sta Wallerin rooliin. Sarja oli alun perin tarkoitus julkaista vuonna 2024, ennen ''Supermania''. Mutta tuotanto viivästyi [[Hollywoodin käsikirjoittajien lakko 2023|käsikirjoittajien]] ja  [[Hollywoodin näyttelijöiden lakko 2023|näyttelijöiden]] lakkojen 2023 vuoksi, joten sarja päätettiin julkaista vasta it ''Peacemakerin'' toisen tuotantokauden jälkeen. Helmikuussa 2025, Gunn kertoi, että sarja oli suunniteltu uudelleen, jotta se sopisi uudelleenmääriteltyyn aikajanaan.

Lisäksi myös muita ''Peacemakeristä'' tuttuja näyttelijöitä palaa rooleihinsa, kuten John Economosia näyttelevä Steve Agee.

=== ''Paradise Lost'' ===
Sarja käsittelee valtataistelua, joka sijoittuu amatsonien saarelle [[Themyscira]]an ennen [[Ihmenainen|Ihmenaisen]] syntymää.

Joulukuussa 2022, Jenkinsin suunnittelemana jatko-osa DCEU:n elokuville ''[[Wonder Woman (vuoden 2017 elokuva)|Wonder Woman]]'' (2017) ja ''[[Wonder Woman 1984]]'' (2020) peruttiin, kun Gunn ja Safran kertoivat, ettei se sopisi heidän uusiin suunnitelmiinsa. Kun he esittelivät tammikuussa 2023 DCU:n ensimmäiset projektit, ''Paradise Lost'' paljastettiin yhdeksi niistä. Sen kuvailtiin tulevan muistuttamaan ''[[Game of Thrones]]ia'' (2011–2019). Sarja muistuttaa nimeltään sarjakuvatarinaa [[Phil Jimenez]]in ja [[George Pérez]]in ”Paradise Island Lost”, joka keskittyy amatsonien väliseen sisällissotaan Themyscirassa.

== Videopelit ==
Esiteltyään DCU:n ensimmäiset projektit, Gunn paljasti suunnittelevansa myös, että DCU:hun tultaisiin julkaisemaan myös videopelejä, joiden tarinat täyttäisivät aukot elokuvien ja sarjojen välillä. Nämä pelit toteutettaisiin myös tavalla, jonka avulla niiltä ihmisiltä, jotka eivät pelaa videopelejä, ei jäisi väliin mitään tärkeitä yksityiskohtia DCU:n kokonaistarinasta. Gunnin mukaan jokaisen videopelin kehitystyö veisi noin neljä vuotta.

== DC Elseworlds ==
Kun hän ja Safran esittelivät tammikuussa 2023 DCU:n ensimmäiset projektit, Gunn kertoi, että projektit, jotka eivät sopisi osaksi DCU:ta brändättäisiin nimelle ”DC Elseworlds”. DC Comics oli myös julkaissut sarjakuvina Elseworlds-tarinoita, jotka sijoittuisivat pääjatkumon ulkopuolelle. Safranin mukaan DCU:n ulkopuolelle sijoittuvien projektien pitäisi täyttää kovat vaatimukset, että ne voisivat edetä tuotantoon.

DC Elseworldsiin kuuluvat seuraavat sarjat ja elokuvat:
* Animaatiosarja ''[[Teen Titans Go!]]'' (2013–)
* [[Todd Phillips]]in ohjaamat elokuvat ''[[Joker (vuoden 2019 elokuva)|Joker]]'' (2019) ja **' (2024)
* Animaatiosarja *[[Harley Quinn (animaatiosarja)|Harley Quinn]]* (2019–)
* Näytelty televisiosarja *[[Superman & Lois]]* (2021–2024)
* Ohjaaja Matt Reevesin Batman-universumi:
** Elokuvat *[[The Batman (elokuva)|The Batman]]* (2022) ja sen jatko-osat.
** Spin-off-sarja *[[The Penguin (televisiosarja)|The Penguin]]* (2024).

## Lähteet